ການໃຫ້ອະໄພຍະໂທດ ໄກ່ງວງ ແມ່ນປະເພນີ ທີ່ມີມາຍາວນານ ຂອງປະທານາທິບໍດີ ສະຫະລັດ
ການເລືອກໄກ່ງວງຈະໃຊ້ເວລາຫຼາຍເດືອນ, ເປັນຂັ້ນຕອນທີ່ດຳເນີນໂດຍສະຫະພັນໄກ່ງວງແຫ່ງ ຊາດ. 
ໃນນຶ່ງໃນຫຼາຍປະເພນີ ທີ່ແປກຂອງຄົນ ອາເມຣິກັນ, ທຸກໆປີໃນຊ່ວງເວລາໃກ້ຈະຮອດວັນຂອບຄຸນພະເຈົ້າ ໄກ່ງວງແມ່ນຈະຖືກໄວ້ຊີວິດບໍ່ໃຫ້ກາຍເປັນອາຫານຂອງຄອບຄົວ ດ້ວຍການໃຫ້ອະໄພຍະໂທດໂດຍປະທານາທິບໍດີ ສະຫະລັດ ທີ່ດຳລົງຕຳແໜ່ງໃນປັດຈຸບັນ ປະເພນີໃນການໃຫ້ອະໄພຍະໂທດປະຈຳປີທີ່ແປກນີ້ມີປະຫວັດສາດທີ່ຍາວນານ, ດັ່ງທີ່ນັກຂ່າວວີໂອເອ ລາໂຄໂປ ລູຊີ ມີລາຍ ງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ໄກ່ງວງແມ່ນສຳຄັນຫຼາຍສຳລັບອາຫານຄໍ່າວັນຂອບຄຸນພະເຈົ້າຂອງຄົນ ອາເມຣິກັນ, ເປັນໂຕນົກພື້ນບ້ານຂອງ ອາເມຣິກາເໜືອ ທີ່ຖືກກິນໂດຍຜູ້ອາໄສຢູ່ທຳອິດ ປະເພນີການໃຫ້ອະໄຍຍະໂທດໄກ່ງວງປະທານາທິບໍດີ ແມ່ນເກີດຂຶ້ນຢ້ອນກັບຄືນໄປຫຼາຍທົດສະ ວັດທີ່ຜ່ານມາ ໄກ່ງວງໂຕທຳອິດທີ່ຖືກບັນທຶກໄດ້ຮັບອະໄພຍະໂທດ ແມ່ນໂດຍປະທານາທິບໍດີ ເອບຣາແຮມ ລິນຄອນ, ຜູ້ທີ່ລູກຊາຍຂອງເພິ່ນ ທ່ານ ແທດ ໄດ້ຂໍໃຫ້ເພິ່ນບໍ່ກິນໄກ່ງວງທີ່ຖືກມອບໃຫ້ທ່ານປະທານາທິບໍດີ ແຕ່ມັນບໍ່ໄດ້ກາຍເປັນປະເພນີຈົນຮອດຍຸກສະໄໝໃໝ່ ປະທານາທິບໍດີ ຈອນ ເອັຟ ເຄັນເນດີ, ທ່ານ ໂຣໂນລ ເຣແກນ ແລະ ທ່ານ ຣິເຈີດ ນິກສັນ ມີແຕ່ໃຫ້ອະໄພຍະໂທດຕໍ່ໄກ່ງວງບາງຄັ້ງເທົ່ານັ້ນ ມັນແມ່ນພຽງໃນລະຫວ່າງລັດຖະບານຂອງປະທານາທິບໍດີ ຈອຣ໌ຈ ດັບເບິນຢູ ບູຊ ຊີເນຍ ໃນປີ 1989, ທີ່ພິທີດັ່ງກ່າວໄດ້ກາຍເປັນງານປະຈຳປີ ທ່ານ ຈອຣ໌ຈ ດັບເບິນຢູ ບູຊ, ອະດີດປະທານາທິບໍດີ ສະຫະລັດ ໄດ້ກ່າວວ່າ “ແນວໃດກໍຕາມ, ໄກ່ງວງໂຕນີ້ໄດ້ເປັນຕົວແທນໃຫ້ໄກ່ງວງ 45 ລ້ານໂຕທີ່ໄດ້ທຳການປະກອບສ່ວນທີ່ບໍ່ສາມາດແທນທີ່ໄດ້ຂອງມັນ ຕໍ່ການສະເຫຼີມສະຫຼອງວັນຂອບຄຸນພະເຈົ້າຂອງພວກເຮົາ ສະນັ້ນ, ສະຫງົບຈິດສະ ຫງົບໃຈໄກ່ງວງເອີຍ, ພວກເຮົາມາທີ່ນີ້ເພື່ອຮັບໃຊ້ເຈົ້າ ” ການເລືອກໄກ່ງວງຈະໃຊ້ເວລາຫຼາຍເດືອນ, ເປັນຂັ້ນຕອນທີ່ດຳເນີນໂດຍສະຫະພັນໄກ່ງວງແຫ່ງ ຊາດ ຈະມີໄກ່ງວງສອງໂຕຖືກເລືອກໃນທີ່ສຸດ, ໂຕນຶ່ງແມ່ນຳລັບພິທີໃນສວນກຸຫຼາບຂອງທຳນຽບຂາວ ແລະ ອີກໂຕນຶ່ງເປັນໂຕສຳຮອງ ຊື່ຂອງໄກ່ງວງນັ້ນຈະຖືກເລືອກ ໂດຍນັກຮຽນຊັ້ນປະຖົມ ປະທານາທິບໍດີສ່ວນຫຼາຍໃຊ້ພິທີດັ່ງກ່າວເປັນໂອກາດທີ່ຈະສ້າງຄວາມມ່ວນຊື່ນ ທ່ານ ບາຣັກ ໂອບາມາ, ອະດີດປະທານາທິບໍດີ ສະຫະລັດ ກ່າວວ່າ “ເວລາແມ່ນບິນຜ່ານໄວຫຼາຍ, ເຖິງແມ່ນວ່າໄກ່ງວງຈະບໍ່ບິນກໍຕາມ ” ໃນວັນອັງຄານກ່ອນວັນຂອບຄຸນພະເຈົ້າ, ໄກ່ງວງຈະຖືກສົ່ງໄປໂຮງແຮມແຫ່ງນຶ່ງໃນຕົວເມືອງຂອງນະຄອນຫຼວງ ວໍຊິງຕັນ, ຊື່ວ່າ ໂຮງແຮມ ດັບເບິນຢູ (W) ຢູ່ທີ່ນັ້ນ, ໃນຫ້ອງສູດ, ມັນຈະຖືກເກືອດ້ວຍສາລີ ແລະ ໝາກ ບລູເບີຣີ, ແລະ ກຽມພ້ອມສຳລັບການຖ່າຍຮູບຢູ່ດາດຟ້າຂອງໂຮງແຮມ ຫຼັງຈາກນັ້ນມັນຈະຖືກນຳໄປທຳນຽບຂາວ ປະທານາທິບໍດີ ດໍໂນລ ທຣຳ ກ່າວວ່າ “ບັດເທີ, ຂ້າຂໍອວຍພອນໃຫ້ເຈົ້າໂຊກດີເດີ ແຕ່ດ້ວຍປະ ການນີ້, ຂ້ອຍຈະໃຫ້ອະໄພຍະໂທດແກ່ເຈົ້າຢ່າງເຕັມທີ່ ແລະ ຢ່າງສົມບູນ ” ຫຼັງຈາກພິທີດັ່ງກ່າວ, ໄກ່ງວງທີ່ໄດ້ຮັບອະໄພຍະໂທດຈະໃຊ້ເວລາຕະຫຼອດຊີວິດຂອງມັນຢູ່ສະຖາ ບັນຊັບພະວິຊາ ຫຼືໂປລີເທັກນິກ ໃນລັດເວີຈິເນຍ The American Thanksgiving dinner revolves around turkey, a bird Bird names are chosen by elementary school children